Борис Младенов-Young
На Шон

chitanka.info

Той списва родословното дърво —

поредната училищна задача —

проучва скромното си потекло

и баба си за името подкача:

„Хей, бабче, я кажи ми как така

тук пише Лилия? Нали си Лили?“

„Едно и също е — отвръща тя,

на водна лилия са ме кръстили.“

А той: „Когато някога умреш,

в ковчега с две ръце ще те положа

и на гърдите ти, красив и свеж

букет от водни лилии ще сложа.“

Гласът му секва… Нещо се досеща

и… скришом бърше с пръст сълза гореща!

Сидни, Австралия — 2013 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.